În vara anului 2017, vestea demiterii directoarei Teatrului Odeon a stârnit foarte multă vâlvă. O conferință de presă organizată la sediul UNITER dezvăluia un „proces” rezolvat în pripă de Primăria Capitalei. Dorina Lazăr preciza că decizia abuzivă a Gabrielei Firea a venit în urma refuzului ei de a tăia din bugetul teatrului.

În urma unei discuții, un consilier de la primărie i-ar spus la acea vreme să îşi caute un alt loc de muncă. Ulterior acestui dialog, Corpul de Control a realizat un raport la instituţia teatrală. Discuția respectivă venea pe fondul unor tensiuni între conducerea Teatrului Odeon și Primăria Capitalei, legate de spațiile de depozitare și atelierele Teatrului Giulești, pe care edilii au dorit să le preia.

Demisă după ce a fost reconfirmată

Demiterea Dorinei Lazăr venea la doar câteva zile după ce aceasta fusese reconfirmată în funcție. „Acum patru zile am primit o hârtie de la Primărie că îmi reconsfinţeşte contractul de muncă şi azi am primit că mi-l anulează”, spunea la acea vreme directoarea Odeonului.

De altfel, o curiozitate la acea vreme a fost legată de faptul că decizia de prelungire a contractului a fost semnată de Gabriela Firea, în timp ce pe demiterea Dorinei Lazăr semnătura era a viceprimarului Aurelian Bădulescu.

În urma procesului câștigat pe fond de fosta directoare a Teatrului Odeon, Gabriela Firea ar urma să plătească daune morale de 1 leu. Însă cel mai probabil, dacă decizia va rămâne definitivă în urma unui eventual recurs, actrița Dorina Lazăr ar urma să-și încaseze retroactiv sumele datorate de Primărie după demitere și până în prezent, la fel cum s-a întâmplat în cazuri similare ale unor directori de instituții de cultură demiși abuziv.

Recomandări Situație incredibilă la liceul Gheorghe Lazăr: mai mulți elevi se plâng de probleme cu ochii, după ce au fost uitați în clasă cu lampa UV aprinsă

Dorina Lazăr: „Nu mă așteptam să câștig. Am mers la tribunal deși îl detest”

Contactată de Libertatea, Dorina Lazăr a declarat: „Nu mă așteptam să câștig. Am mers la înfățișări, deși detest tribunalul, nu-mi place atmosfera de acolo, nu este așa cum o vedem noi în filme. Dar m-am dus pentru ca este cauza mea și pentru că voiam să aud. M-am bucurat foarte tare când m-a căutat unul dintre avocații mei cu această veste!”, a precizat actrița în vârstă de 78 de ani.

Ca un fapt divers, ea a mai adăugat că la proces, Gabriela Firea nu s-a folosit de oficiul juridic al Primăriei, apelând la o firmă de avocatură a unui israelian.

Recomandări Eforturi uriașe ale guvernelor în sprijinul copiilor rămași în urmă cu școala. “Ar fi malpraxis să facem ceva mai puțin decât meditații“. Ce se întâmplă în România?

Dorina Lazăr nu știe dacă va reveni în funcția care i-a fost luată abuziv în urmă cu aproape doi ani, însă spune că din păcate, la fel ca în Caragiale, rămâne cu „onoarea nereperată”, fiind târâtă fără voia sa într-un scandal mediatic care i-a afectat profund imaginea.

„Cred că am să păstrez în ramă decizia și leul ăla dacă o să câștig!”, a mai adăugat actrița.

După fix un an și 11 ședințe, Tribunalul București a decis: „Respinge excepția lipsei calității procesuale pasive a pârâtei Municipiul București. Admite acțiunea.

Anulează Dispoziția nr. 1181/24.08.2017 a Primarului Mun. București și raportul de control nr.222/23.05.2017. Obligă pârâta la plata către reclamantă de daune morale în cuantum de 1 leu”.

Citește și:

DIICOT l-a audiat pe falsul medic ginecolog de la Spitalul Ilfov după ce a aflat că a recoltat celule stem de nou născuți într-un studiu finanțat de compania elvețiană Nestle!

PARTENERI - GSP.RO VIDEO. Moment uluitor la DigiSport! Reacție suburbană pe post: „Să-mi bag p**a în ele de rezumate!"

PARTENERI - PLAYTECH ȘOC total! În ce hal a ajuns Irinel Columbeanu. Oamenii de pe stradă au rămas fără cuvinte

HOROSCOP Horoscop 23 septembrie 2020. Fecioarele au o zi amestecată, cu tendințe puternice și atât de diverse